KF Teuta Durrës

Klubi Futbollit Teuta Durrës është klubi futbollistik i qytetit të Durrësit themeluar në vitin 1920 me emrin KS Urani emër të cilin e ndërruan pas dy viteve në SK Durrës. Pas pjesëmarrjes së skuadrës në Kategorinë e Parë të futbollit shqiptar në vitin 1930 klubi merr emrin e mbretëreshës ilire Teuta, duke u quajtur KS Teuta Durrës. Më 1946 pas Luftës së Dytë Botërore emërohet nga komunistët si KS Ylli i Kuq Durrës deri në vitin 1949, vit në të cilin emërohet KS Durrës, pastaj më 1951 KS Puna Durrës, 1958 KS Lokomotiva Durrës e deri në vitin 1991 kur i rikthehet emri KS Teuta Durrës emër të cilin e mban edhe sot. Ndeshjet si vendas KS Teuta Durrës i luajnë në Stadiumin Niko Dovana në Durrës. Shikueshmëria mesatare e ndeshjeve në stadiumin me kapacitet prej 13.000 vendeve është diku 3.000 shikues për ndeshje.

Skuadra e klubit Teuta është skuadra kampione në fuqi e Kategorisë Superiore dhe e ka fituar 2 herë  Kategorinë Superiore shqiptare dhe tre herë ka fituar Kupën e Shqipërisë. Në arenën e futbollit evropian ka marrë pjesë në Kupën UEFA tri herë, në Kupën Intertoto ka luajtur po ashtu tri herë ndërsa në Kupën e Kupave një herë dhe në Kupën Ballkanike ka luajtur një herë.

Tani klubi udhëhiqet nga presidenti i klubit Edmond Hasanbelliu.
 Historia 
 Vitet e hershme 
Klubi u themelua më 29 janar 1920 si Klubi Sportiv Urani, dhe vetëm dy vite më vonë, në 1922, ndryshoi emrin në Sport Klub Durrës. Ky emër u mbajt deri në momentin kur klubi u bashkua me kampionatin kombëtar shqiptar si një nga gjashtë anëtarët themelues, së bashku me SK Tiranë, Skënderbeu Korçë, Bashkimi Shkodran, Urani Elbasan dhe Sportklub Vlorë. Në vitin 1930, para se të hynte në Kampionatin Kombëtar, klubi ndryshoi emrin në Klubi Sportiv Teuta Durrës, në referencë të mbretëreshës Teuta e Ilirisë. Në kampionatin e parë kombëtar klubi e mbylli i pesti nga gjashtë ekipe, duke grumbulluar tre fitore dhe dy barazime në dhjetë ndeshje.  
Në sezonin pasardhës ata e mbyllën si nënkampionë të ligës, pasi humbën 4–1 në finalen e kampionatit kundër SK Tiranës, ku portieri i klubit Niko Dovana shënoi barazimin e famshëm në ndeshjen e parë që përfundoi 1–1.

Pas marrjes së pushtetit nga regjimi komunist në Shqipëri, klubi u detyrua të ndryshonte emrin në KS Ylli i Kuq Durrës. Vetëm tre vite më vonë, në 1950, klubi hoqi këtë emër dhe u quajt sërish SK Durrës, përpara se ta ndryshonte sërish në SK Puna Durrës një vit më pas, në 1951. Në vitin 1958, emri ndryshoi përsëri në KS Lokomotiva Durrës, i cili mbeti deri në rënien e komunizmit në Shqipëri në vitin 1991. Që nga viti 1991, klubi mban emrin *KS Teuta Durrës*, ndërsa ekipi i futbollit njihet si *KF Teuta*.

 Epoka Hasanbelliu 
Në vitin 1999 biznesmeni vendas dhe pronari i Eurotech Cement, Edmond Hasanbelliu, u emërua president i ri i klubit dhe menjëherë solli si trajner Hasan Lika. Ai nisi të investonte te skuadra dhe afroi lojtarë të kombëtares shqiptare si Sokol Prenga dhe Suad Liçi, së bashku me emra të tjerë si Orges Shehi dhe Arjan Sheta.Edmond Hasanbelliu at KFTeuta.com   
Në sezonin e parë nën drejtimin e Hasan Likës dhe Edmond Hasanbelliut, klubi e mbylli kampionatin në vendin e tretë, pas Tomori Berat dhe fituesve të kampionatit KF Tirana. Ata patën gjithashtu një ecuri të suksesshme në Kupa e Shqipërisë, duke eliminuar Flamurtarinë, KF Tirana dhe Dinamon për të arritur finalen kundër KS Lushnja, e cila përfundoi 0–0 pas shtesave dhe Teuta fitoi 5–4 me penallti. Kështu u kualifikuan për raundin e dytë kualifikues të UEFA Cup, ku u përballën me austriakët e SK Rapid Wien, por u eliminuan pas një humbjeje 6–0 në total, 4–0 dhe 2–0.

 Vitet e fundit 
Në nëntor 2013, presidenti Hasanbelliu njoftoi se klubi kishte shitur 50% të aksioneve te kompania zvicerane *Gea Sport*, e cila premtoi investime për sukses kombëtar dhe paraqitje më të mira në arenën europiane. Veprimi i parë i firmës si aksionere ishte zëvendësimi i trajnerit shqiptar Gugash Magani me italianin Roberto Sorrentino, duke e bërë atë trajnerin e parë të huaj të klubit.Teuta zyrtarizon trajnerin italian, Sorrentino: Kam projekt 3-vjeçar, dua titullin kampion Magani largohet nga Teuta, vjen Sorrentino  

Pas më pak se dy muajsh si aksionerë, Gea Sport solli 11 lojtarë gjatë merkatos së janarit, shumica të huaj, në përpjekje për të luftuar për titullin. Më 24 shkurt 2014, Sorrentino u shkarkua nga detyra pas rezultateve të dobëta, dhe një ditë më pas klubi njoftoi emërimin e Ilir Dajës si trajner.Daja trajner i Teutës, shkarkohet Sorrentino 

 Trofetë 
RajoniKompeticioniTrofeSezonetShqipëriKategoria Superiore2 1993–94, 2020–21Kategoria e Parë21958–59, 1960–61Kupa e Shqipërisë4 1994–95, 1999–00, 2004–05, 2019–20

 KS Teuta ne kupat e Europes 
Nga korriku, 2013.

 Sezoni Kompeticioni Raundi Shteti Klubi Ne Shtepi Jashte Shtepie Totali1994/95UEFA KupaQRApollon Limassol1–42–4 3–81995/96UEFA Kupa e KupaveQRTPS Turku3–00–13–11RParma0–20–20–41996/97UEFA Kupa1QRFC Kosice1–41–22–61999Kupa Intertoto1RIA Akranes2–11–53–62000/01UEFA Kupa2QRRapid Wien0–40–20–62002Kupa Intertoto1RValletta0–02–12–12RGloria Bistriţa1–00–31–32004Kupa Intertoto1RZTS Dubnica0–00–40–42005/06UEFA Kupa1RŠiroki Brijeg3–10–33–42007/08UEFA Kupa1RSlaven Belupo2–22–64–82012/13Liga e Europës1RMetalurgi Rustavi0–31–61–92013/14Liga e Europës1RDacia Chişinău3–10–2 3–3 (a)2016/17Liga e Europës1RKairat0–10–50–62019/20Liga e Europës1RVentspils1−00−31–32020/21Liga e Europës1RBeitar Jerusalem2–02–02RGranada0–40–42021/22Liga e Kampionëve1RSheriff Tiraspol0–40–10–52021/22Liga e Konferencave2RInter Club d'Escaldes0–23−0 (aet)3–2 (aet)3RShamrock Rovers0−20–10–3

 QR = Raundi kualifikuesë
 1R = Raundi i parë
 2R = Raundi i dytë
 3R = Raundi i tretë

 Referime 

 Lidhje të jashtme 
 Statistika e KS Teuta
 Lajme nga KS Teuta

Kategoria:KF Teuta Durrës
Teuta
Teuta